text: দৈনিক জনকন্ঠ || মালিতে মিনিবাসে লরির ধাক্কা, নিহত ২০
  অনলাইন ডেস্ক ॥ পশ্চিম আফ্রিকার দেশ মালির দক্ষিণাঞ্চলে একটি মিনিবাসের চাকা বিস্ফোরিত হয়ে রাস্তায় উল্টে যায়। এ সময় বিপরীত দিক থেকে প্রচণ্ড গতিতে আসা একটি লরির ধাক্কায় এটি দুমড়ে-মুচড়ে ২০ জন নিহত হয়েছেন। এক বিবৃতিতে পরিবহন মন্ত্রী জানান, রাজধানী বামাকো থেকে ৫০ কিলোমিটার পূর্বে নারিনা শহরের সংযোগ সড়কে স্থানীয় সময় মঙ্গলবার রাত ৮টার দিকে ওই দুর্ঘটনা ঘটে।
  এতে ঘটনাস্থলেই ২০ জন প্রাণ হারান। গুরুতর আহত হন আরও ১১ জন। আহতদের উদ্ধার করে রাজধানীর বামাকোর হাসপাতালে ভর্তি করা হয়েছে। মালির পরিবহন মন্ত্রী এ তথ্য নিশ্চিত করেছেন। খবর এএফপি।
  উল্লেখ্য, দুর্বল ব্যবস্থাপনার কারণে মালিতে প্রায়শই সড়ক দুর্ঘটনা ঘটে থাকে। আর এটি দেশটির সামাজিক অস্থিরতার অন্যতম কারণ।